ตามหัวข้อเลยค่ะ ก่อนหน้านี้วันที่2ได้ทานยาคุมฉุกเฉินไปค่ะ 24ได้มีอะำรกับแฟนแต้แฟรสวมถุงยาง อยากรู้อาการปวดท้องน้อยเกิดจากอะไรคะ ปวดแบบบีบๆเหมือนช่วงที่เปิดประจำเดือนเลยค่ะ ประจำเดือนมา13-22ค่ะหบัง7วันมาแบบกะปริกะปรอยค่ะ
สวัสดีค่ะ หากทานยาคมฉุกเฉินวันที่ 2 ธ.ค. แล้ววันที่ 13-22 ธ.ค. ได้มีประจำเดือนมา ก็ถือว่าปกติดี และแสดงว่าไม่ได้มีการตั้งครรภ์เกิดขึ้น ส่วนการมีประจำเดือนอีกครั้งในวันที่ 24 ธ.ค. หากได้ใส่ถุงยางอนามัย โอกาสที่จะตั้งครรภ์ก็มีน้อยอยู่สำหรับอาการปวดท้องน้อย หากเพิ่งมาปวดหลังจากที่ประจำเดือนหมดไปแล้ว อาจเกิดได้จากหลายสาเหตุ เช่น- ลำไส้อักเสบติดเชื้อ นอกจากปวดท้องแล้ว มักมีอาการคลื่นไส้ อาเจียน ถ่ายอุจจาระเหลวร่วมด้วย- มดลูกอักเสบ มักจะมีอาการตกขาวที่ผิดปกติร่วมด้วย- มีเนื้องอกมดลูก เยื่อบุโพรงมดลูกเจริญผิดที่ แต่มักทำให้มีอาการปวดท้องขณะประจำเดือนมาก- กระเพาะปัสสาวะอักเสบ จะมีอาการปัสสาวะที่ผิดปกติร่วมด้วย- กล้ามเนื้อผนังหน้าท้องอักเสบ จากการใช้งานมากไป เช่น ยกของหนัก ออกกำลังกายในท่าซิท-อัพมากไป เป็นต้น ซึ่งจะทำให้เกิดอาการปวดที่สัมพันธ์กับท่าทาง- การมีท้องผูกหากอาการปวดท้องน้อยเป็นต่อเนื่อง แนะนำควรไปพบแพทย์เพื่อตรวจหาสาเหตุค่ะ ส่วนเรื่องการตั้งครรภ์ แนะนำควรรอตรวจหลังจากที่มีเพศสัมพันธ์ไปล่าสุดอย่างน้อย 2 สัปดาห์ เพื่อให้แน่ใจว่าไม่มีการตั้งครรภ์เกิดขึ้นค่ะ